stanford-oval/wikipedia huggingface dataset:
Disgaea
Pelisarjan universumi

Pelisarja sijoittuu fantasia-universumiin jossa maailmat on jaettu ihmisten, enkelien ja demonien maailmoihin. Sarjan päähahenkilöt ovat yleensä demoneita. Jokainen peli sijoittuu omaan ”netherworldiinsa” (demonien maailmaan), mutta kuitenkin samaan universumiin ja vanhemmista osista tutut hahmot vierailevat yleensä myöhemmissä peleissä. Netherworld-maailmat ovat monenlaisten demonien ja hirviöiden asuttamia planeettoja, joita hallitsee kyseisen maailman voimakkain demoni, eli ylihallitsija (overlord). Suuri osa demoneista on hyvin paljon ihmisen näköisiä, mutta selvin tuntomerkki ihmisiin verrattuna on suipot korvat, joillakin voi olla sarvet, siivet tai häntäkin, loput taas ovat täysiä hirviöitä. Enkelien maailma tunnetaan nimellä Celestia. Pelien tarinoissa demonien, enkelien ja ihmisten väliset suhteet ovat yleensä tärkeässä osassa.
Pelisarjan universumi > Prinnyt

Prinnyt ovat hahmoja, jotka esiintyvät kaikissa Disgaea-peleissä ja niitä pidetään pelisarjan (ja koko Nippon Ichi Softwaren) maskotteina. Ne ovat pingviiniä muistuttavia olentoja, jotka ovat kuolleiden ihmisten sieluja. Disgaea-universumissa kaikkien vakavia rikoksia tehneiden ihmisten kohtalona on tulla Prinnyksi kuolemansa jälkeen, ja joutuvat sovittamaan syntinsä tekemällä töitä joko Netherworldissa tai Celestiassa. Kun ne ovat keränneet tarpeeksi rahaa, ne voivat syntyä uudelleen. Prinnyjä pidetään Netherworldeissa alhaisina palvelijoina, ja niiden työolosuhteet ovat naurettavan huonot, tehden 20 tunnin työpäiviä yhden sardiinin palkalla. Prinnyjen puhe kuulostaa varsin humoristiselta, ja ne lisäävät sanan ”dood” lähes jokaisen lauseen loppuun. Prinnyjä täytyy myös käsitellä varoen, sillä ne räjähtävät herkästi jos ne vahingoittuvat. Prinnyt olivat ensin pelkkiä sivuhahmoja, mutta ne pääsivät myöhemmin päähahmoiksi omissa tasohyppelypeleissään PlayStation Portablella. Myös Disgaea Infinite -pelin pääosassa toimii Prinny. Ne ovat tehneet esiintymisiä myös muissa Nippon Ichi Softwaren peleissä.
Pelin kulku

Kaikkien kuuden Disgaea-sarjan pääpelin kulku on samantapainen. Pelaaja seuraa päähenkilöiden seikkailuita, joissa tarinaa kuljettavat eteenpäin välianimaatiot ja vuoropohjaiset taistelut. Pelaajan ohjastama hahmoryhmä kasvaa jatkuvasti pelin aikana ja ne kehittyvät vahvemmiksi kokemuksen ja uusien varusteiden myötä.
Jokaisessa pelissä pelaajan käytössä on oma tukikohta, josta löytyy kauppoja, sairaala ja muuta tarpeellista. Tukikohdassa pelaaja voi värvätä uusia hahmoja ryhmäänsä ja myös mennä sisälle ”esinemaailmaan” (Item World), jossa varusteitaan voi kehittää vahvemmaksi. Kun pelaaja on tehnyt tarvittavat valmistelut tukikohdassa, voi siirtyä taisteluihin jotka kuljettavat tarinaa eteenpäin. Jokaisen taistelun jälkeen pelaaja palautetaan tukikohtaan. Myös aiemmin suoritettuja taisteluita voi pelata uudelleen, mikä onkin yleensä tarpeellista hahmojen kehittämisen kannalta.
Taktisessa taistelussa pelaaja ohjaa vuoropohjaisesti korkeintaan kymmenen hahmon joukkoa taistelussa isometrisellä ja ruutupohjaisella pelikentällä. Pelaaja ja tietokoneen ohjaama vihollistiimi siirtävät ja hyökkäävät hahmoillaan vuorotellen. Tavoitteena on voittaa kaikki kentällä olevat viholliset. Kuten yleensä konsoliroolipeleissä, hahmot saavat taisteluissa kokemusta ja kehittyvät vahvemmiksi kun tasot nousevat ja pelin kuluessa pääsee käsiksi parempiin varusteisiin.
Taistelukentät on jaettu ruutuihin ja yhdessä ruudussa voi kerrallaan seistä vain yksi hahmo. Huomattava osa taisteluita ovat myös Geo-symbolit, jotka vaikuttavat siihen miten pelikenttä toimii. Osa kentän ruuduista on eri värisiä, ja ne saattavat vaikuttaa ruudulla seisovan hahmon kykyihin. Vaikutukset voivat olla hahmon kannalta hyödyllisiä tai negatiivisia. Esimerkiksi tietyllä ruudulla seisova hahmo voi saada bonuksen, jolla sen vahvuus tuplautuu, mutta joku toinen ruutu taas voi pahimmillaan tappaa hahmon, jos se seisoo siinä vuoron päättyessä. Geo-symbolien oikeanlainen strateginen käyttö voi antaa pelaajalle huomattavan etulyöntiaseman taisteluissa.
Disgaea-sarja tarjoaa pelaajalle useita omaperäisiä ominaisuuksia. Yksi niistä on tehdä hahmolle reinkarnaatio, joka palauttaa hahmon takaisin tasolle 1. Mitä korkeampi hahmon taso oli silloin kun reinkarnaatio tehtiin, sitä vahvempana se aloittaa tasolla 1. Toisin sanoen vaikka pelaaja olisi kehittänyt hahmon tasolle 9 999, se ei tarkoita että se olisi niin vahva kuin mahdollista, vaan pelaaja voi tehdä koko kehityksen useaan kertaan uudelleen ja hahmosta tulee joka kerta entistä vahvempi.
Pelin kulku > Pelattavat hahmot

Pelaajan ohjaama hahmoryhmä koostuu sekä tarinaan tärkeästi liittyvistä päähahmoista ja ns. geneerisistä hahmoista, joita pelaaja pystyy värväämään ryhmäänsä, vaikka niillä ei itse tarinassa ole mitään osaa. Geneeriset hahmot jakaantuvat eri ihmishahmoluokkiin (kuten taistelija, parantaja tai varas) ja hirviöihin.
Ihmiset osaavat käyttää erilaisia aseita ja heitellä toisia hahmoja pitkin pelikenttää. Hirviöt eivät pysty heittämään mitään ja käyttävät aina samoja käpälämallisia aseita, mutta toisaalta niillä on lajikohtaisia erikoiskykyjä. Pelaaja voi värvätä joukkoihinsa hirviöitä, joita on päihittänyt taistelussa ainakin kerran. Ihmishahmojen värvättävyys taas riippuu siitä, minkälaisia ja miten kokeneita ihmishahmoja pelaajalla jo on joukoissaan.
Tarinaan liittyvät päähahmot kuten ensimmäisen pelin Laharl, Etna ja Flonne ovat ainutlaatuisia. Näillä on oma hahmografiikkansa ja yleensä repliikkejä juonta kuljettavissa välianimaatioissa. Jokainen tarinahahmo oppii erikoiskykyjä, joita mikään muu hahmo tai hahmoluokka ei voi oppia. Vaikka tarinanhahmot ovatkin pelien päähenkilöitä, niitä ei tarvitse kuitenkaan välttämättä käyttää taisteluissa.
Eri hahmot oppivat ainutlaatuisia hyökkäyksiä, ja lisäksi sarjan toisesta osasta alkaen kaikilla hahmoilla on Evility-kykyjä, jotka antavat hahmoille monenlaisia etuja taisteluissa (varsinainen nimitys Evility tosin tuli käyttöön vasta kolmannessa pelissä). Esimerkiksi jokin hahmo voi ottaa aina 50% vähemmän vahinkoa fyysisistä hyökkäyksistä, tai hahmo voi tehdä enemmän vahinkoa tietynlaisiin vihollisiin. Evility-kyvyt vaihtelevat suuresti ja ne ovat erilaisia joka hahmolla ja hahmoluokalla.
Myynti

Pelisarja on myynyt 4,5 miljoonaa kappaletta maailmanlaajuisesti syyskuuhun 2020 mennessä.
Aiheesta muualla

Pelisarja MobyGamesissä (englanniksi)
Disgaea.us – pelisarjan viralliset englanninkieliset kotisivut
Nippon Ichi American kotisivut – vastaa pelisarjan englanninkielisistä julkaisuista
The Disgaea Wiki – kattava wiki-tietosivu kaikesta pelisarjaan liittyvästä (englanniksi)
Epäinhimilliset

Epäinhimillisten sisäpiiri, vasemmalta oikealle Triton, Gorgon, Karnak, Musta Salama, Meduusa ja Kristalli. (Kuvittaja: Jae Lee)
Epäinhimilliset (engl. Inhumans) ovat Marvelin universumiin kuuluva kansa, supervoimainen rotu, joka on syntynyt Kriiden tehtyä heillä tieteellisiä kokeita altistamalla nämä mutageeniselle terrigeenikristalleista eristetylle terrigeenisumulle, mikä antoi koekappaleille yliluonnollisia voimia, mutta aiheutti myös pysyviä epämuodostumia. Sarjakuvat ovat pääosin keskittyneet Epäinhimillisten kuningasperheeseen (engl. Inhuman Royal Family). Kansan loivat Stan Lee ja Jack Kirby. Epäinhimillisten ensiesiintyminen tapahtui amerikkalaisen Fantastic Four -lehden numerossa 45 (joulukuu 1965), vaikka Gorgon ja Meduusa olivatkin näyttäytyneet jo aikaisemmissa tarinoissa.
Epäinhimillisten ulkomuoto on vaihteleva; Ben Grimm toteaakin kerran, että ”kaksipäinen lapsi on tässä porukassa täysin normaali!”
Historia

Epäinhimilliset asuivat ennen Himalajalla kaupungissaan Attilassa (esiintynyt myös alkuperäisellä nimellään Attilan). Sittemmin saastuneen ilman vuoksi he muuttivat Kuuhun niin sanotulle Siniselle alueelle Ihmenelosten Reed Richardsin avustuksella.
Epäinhimillisillä on sittemmin ollut satunnaisesti omiakin tarinoita, mutta suurta suosikkia heistä ei ole tullut koskaan. Edelleenkin epäinhimilliset esiintyvät toisinaan muiden Marvel-sankarien mukana näiden seikkailuissa.
Historia > Kuningasperhe

Musta Salama (Black Bolt), epäinhimillisten kuningas
Meduusa (Madame Medusa, myöhemmin vain Medusa), Mustan Salaman puoliso ja serkku
Gorgon, Mustan Salaman serkku
Karnak, Mustan Salaman ja Gorgonin serkku
Triton, Mustan Salaman ja Gorgonin serkku, Karnakin veli
Kristalli (Crystal), Meduusan sisar ja Mustan Salaman serkku
Luna, Kristallin ja mutantti Elohopean tytär
Ahura (Mustan Salaman ja Meduusan poika)
Maximus, Mustan Salaman paha veli
Lukkoleuka, pahasti mutatoitunut koiramainen epäinhimillinen, palvelija, joka on kuitenkin hyvin läheinen kuninkaallisen perheen kanssa.
Useimmat epäinhimilliset käyvät heti syntymänsä jälkeen läpi mutageenikäsittelyn eli heidät asetetaan terrigeenisumujen vaikutuksen alle; tarkoituksena on vähin erin pyrkiä kumoamaan alkuperäinen mutaatio ja tehdä heistä tavallisia ihmisiä. Se, säilyvätkö yli-inhimilliset voimat vai eivät, on tässä prosessissa toisarvoista: tärkeintä on poistaa mutaation tuomat ruumiinosien kuten pään ja raajojen epämuodostumat.
Toistaiseksi näyttää siltä että, tässä on onnistuttu vain Lunan kohdalla. Jotkut epäinhimilliset, malliesimerkkinä Karnak, on koemielessä jätetty ilman mutageenikäsittelyä.
Epäinhimillisiä on useita satoja, ehkä jopa tuhansia. Kuninkaallisen perheen ulkopuolelta ei ole muita esiintynyt ja nimetty kuin kerran tai pari. Yksi tällainen Maximuksen joukkio taisteli pariin kertaan Hulkia vastaan.
Meduusa ja Kristalli ovat molemmat olleet Ihmenelosten jäseniä tilapäisesti. Kristalli on ollut Kostajissakin. Meduusan ensiesiintyminen oli Ihmenelosten vastustajien Kauhunelosten jäsenenä.
Muut mediat > Televisiosarjat

Epäinhimilliset esiltetiin Marvel Cinematic Universeen S.H.I.E.L.D. Agentit -sarjan toisella tuotantokaudella ja heistä kerrotaan tarkemmin kolmannella tuotantokaudella. Sarja oli epäinhimillisten ensimmäinen näytelty esiintyminen, mutta itse Epäinhimillisten kuningasperhe ei esiinny sarjassa. Kriiden kokeet epäinhimillisten luomisessa ulottuvat kauas mayojen valtakunnan aikoihin, kun eräs metsästäjä muutettiin aikoinaan voimakkaaksi epäinhimilliseksi nimeltä Hive.
Kolmannella tuotantokaudella on esiintynyt myös ”primitiivejä” (engl. Primitives), jotka ovat syntyneet epäonnistuneiden kokeiden seurauksena, Hiven yritettyä muuttaa ihmisiä epäinhimillisiksi omilla loisorganismeillaan sekä Daisy Johnsonin ja kriiden verellä. Tämä alkoi kun tiedemies Holden Radcliffe käytti patogeeniä viiteen Vahtikoirat-terroristiryhmän jäseneen. Vaikka niiden voimat ja aistit ovat tehostuneet, ne säilyttivät myös taidot, jotka niillä oli ennen muodonmuutosta.
Näytelty televisiosarja Inhumans sai ensiesityksensä ABC-kanavalla syyskuussa 2017. Kaksi ensimmäistä jaksoa esitettiin elokuvateattereissa Imax-formaatissa. Sarja keskittyy Mustaan Salamaan ja muihin kuningasperheen jäseniin (Meduusa, Maximus, Karnak, Gorgon ja Kristalli). Sarja ei ole muunnos alun perin suunnitellusta Inhumans-elokuvasta tai S.H.I.E.L.D. Agenttien spin-off. Scott Buck toimii sarjan showrunnerina ja vastaavana tuottajana.
Muut mediat > Elokuva

Maaliskuussa 2011 raportoitiin Marvelin kehittävän elokuvaa Epäinhimillisten kuningasperheestä. Stan Lee raportoi marraskuussa 2012 elokuvan olevan kehityksessä. Elokuussa 2014 Marvelin raportoitiin edenneen Epäinhimilliset-elokuvan kehittämisessä ja alustavan käsikirjoitusluonnoksen teki Joe Robert Cole. Marvel Studios ilmoitti lokakuussa 2014 Marvel Cinematic Universen kolmanteen vaiheeseen kuuluvan elokuvan Inhumans ensi-illaksi 2. marraskuuta 2018. Myöhemmin ensi-iltaa siirrettiin ja uudeksi päivämääräksi ilmoitettiin 12. heinäkuuta 2019. Huhtikuussa 2016 elokuva poistettiin Marvelin julkaisuaikataulusta, vaikka sitä ei ollut peruutettu.
Erica Alfridi

| Mitalit> Maa:   Italia.Naisten yleisurheilu.EM-kilpailut  | Mitalit> Maa:   Italia.Naisten yleisurheilu.EM-kilpailut  | Mitalit> Maa:   Italia.Naisten yleisurheilu.EM-kilpailut  | Maa:   Italia> Naisten yleisurheilu. |
| --- | --- | --- | --- |
|  Hopeaa | Budapest 1998 | 10 km kävely |  |
|  Pronssia | München 2002 | 20 km kävely |  |
Erica Alfridi (s. 22. helmikuuta 1968 Tregnago) on italialainen kävelijä.
Alfridi sijoittui 10 000 metrin ratakävelyssä viidenneksi Ateenan MM-kilpailuissa 1997 ja oli samana vuonna kävelyn maailmancupissa 10 kilometrin kävelyssä neljäs. Vuonna 1998 hän saavutti Budapestin EM-kilpailuissa hopeaa maannaisensa Annarita Sidotin jälkeen ajalla 42.54. Sevillan MM-kilpailuissa 1999 hän sijoittui 20 kilometrillä kuudenneksi. Seuraavalla kaudella Alfridi oli neljäs Sydneyn olympialaisissa kuten myös Edmontonin MM-kisoissa 2001. Münchenin EM-kilpailuissa 2002 hän sai pronssia ajalla 1.28.33 ja voitti samana vuonna kävelyn maailmancupin.
Merkittävimpiä saavutuksia

Kävelyn maailmancupin voitto 2002
EM-hopeaa 10 kilometriltä 1998 ja pronssia 20 kilometriltä 2002
Neljäs Sydneyn olympialaisissa 2000
Neljäs Edmontonin MM-kilpailuissa 2001
Merkittävimpiä saavutuksia > Henkilökohtaiset ennätykset

3 000 m: 11.57,80 (2001)
5 000 m: 20.53,43 (2002)
10 km: 42.15 (1997)
15 km: 1.07.16 (1999)
20 km: 1.27.29 (2001)
Claesson

Claesson tai Claeson on muun muassa seuraavien ruotsalaisten henkilöiden sukunimi:
Claes Claesson (1600-luvulla), maanmittari, insinööri ja karttojen laatija
Göran Claeson (s. 1945), pikaluistelija ja olympiamitalisti
Linnéa Claeson (s. 1992), käsipalloilija
Emma Claesson (s. 1977), suunnistaja
Fredrik Claesson (s. 1992), jääkiekkoilija
Jonas Claesson (s. 1970), jääpalloilija
Michael Claesson (s. 1965), kenraali, Ruotsin puolustusvoimien komentaja
Stig Claesson (1928–2008), kirjailija ja kuvittaja
Viktor Claesson (s. 1992), jalkapalloilija
Lena Claesson-Welsh (s. 1956), lääketieteen tohtori ja Uppsalan yliopiston lääketieteellisen biokemian professori.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Claes Wahlberg

Claes Erik Göransson Wahlberg (21. marraskuuta 1917 Helsinki – 26. kesäkuuta 1999 Helsinki) oli suomalainen yritysjohtaja ja vuorineuvos.
Wahlbergin vanhemmat olivat mainospäällikkö Göran Bertil Johansson Wahlberg ja Emma Renata Huber ja puolisot Birgit Baltzar ja vuodesta 1972 Seija Marjatta Rinne. Wahlberg tuli ylioppilaaksi Helsingissä 1938 ja valmistui insinööriksi 1946. Hän oli AGA:n palveluksessa ensin Suomessa ja sitten Ruotsissa ja Argentiinassa, palaten Suomeen 1955. Pääosan työurastaan Wahlberg teki kuitenkin Huberissa, jonka perustajien sukuun hänen äitinsä kuului. Yrityksen toimitusjohtaja hänestä tuli 1961 vanhemman veljensä jälkeen. Wahlberg kehitti ja laajensi yhtiön toimintaa merkittävästi, ansioistaan hän sai vuorineuvoksen arvon 1969. Claes ”Kasse” Wahlberg johti Huber-yhtiötä aina vuoden 1979 alkuun asti.
Eurotroll

Eurotroll on ruotsalainen dubbausyhtiö, joka sijaitsee Tukholmassa. Yhtiö dubbaa sisältöä ruotsiksi, suomeksi, tanskaksi ja norjaksi. Se on yksi harvoista itsenäisistä dubbausyrityksistä Skandinaviassa. Yrityksen perusti vuonna 1992 Lasse Svensson. Hän oli sitä ennen ollut dubbausjohtajana Media Dubbissa, joka ei liity Eurotrolliin. Eurotroll dubbaa piirrettyjä ja videopelejä.
Eurotroll perusti vuonna 2019 Suomeen toimipisteen, joka sijaitsee Helsingissä. Sen projektipäällikkönä toimii Jaana Hovinen, joka aiemmin työskenteli Tuotantotalo Wernellä.
Asiakkaat

Cartoon Network
Sveriges Television
Nickelodeon
Warner Bros.
TV4 (Ruotsi)
AB Svensk Filmindustri
United International Pictures
Taffy Entertainment
Bonnier Audio
20th Century Fox
TV-Loonland
Dubbaustöitä

Paavo Pesusieni
Korallileiri: Paavon lapsuusvuodet
Jeti
Coyolxauhqui

Coyolxauhqui oli Coatlicuen ja Mixcoatlin tytär. Hän oli Centzonhuītznāhuanien johtaja. Hän hyökkäsi veljiensä kanssa heidän äitinsä, Coatlicuen, kimppuun kun he saivat kuulla että hän oli raskaana.
Claes–Jensenin oireyhtymä

Claes–Jensenin oireyhtymä eli KDM5C-kytkeytynyt kehitysvammaoireyhtymä on X-kytkeytynyt kehitysvammaoireisto, joka johtuu KDM5C-geenin mutaatiosta. X-kromosomaalisen periytymistavan johdosta oireyhtymä aiheuttaa kehitysvammaisuutta lähinnä miespuolisilla. Oirekuva on myös heillä tyypillisesti vaikeampi kuin naispuolisilla. Naispuolisilla geenivirheen kantajilla saattaa olla normaalit kognitiiviset kyvyt tai jonkinasteisia oppimisvaikeuksia.
Vastasyntyneillä esiintyy Claes–Jensenin oireyhtymässä hypotoniaa. He myös ovat kooltaan tavallista pienempiä, ja pituuskasvu pysyy heikentyneenä. Hypotonia heikentää motorista kehitystä ja syömistä, mutta syömisvaikeudet usein helpottuvat lapsen varttuessa. Hypotonia alkaa vähitellen muuttua spastisuudeksi; vaikka lihasjänteyden kasvu aluksi voi helpottaa motoristen taitojen omaksumista, sen kohoaminen voi sittemmin alkaa estää kävelemistä. Spastisuus on selkeintä juuri jaloissa. Claes–Jensenin oireyhtymästä kärsivillä esiintyy myös hienomotoriikan heikkoutta ja puheen kehitysviiveitä. Osa potilaista omaksuu vain joitain sanoja. Puheen ymmärrys kehittyy monissa tapauksissa paremmaksi kuin puheentuotto. Lähes kaikilla miespuolisilla potilailla on todettu oppimisvaikeuksia tai kehitysvammaisuus, jonka vaikeusaste vaihtelee. Claes–Jensenin oireyhtymälle tyypillisiin ulkonäköpiirteisiin ovat kuuluneet kapea otsa, lyhyet kulmakarvat, suuret korvat ja ohut ylähuuli. Yläleukaluussa esiintyy vajaakehittyneisyyttä. Ylä- ja alaleuka voivatkin olla pienet. Lisäksi ovat esiintyneet pälvikalju ja korkea suulaki. Purentavirheitä saattaa liittyä oireyhtymään usein. Oireyhtymän yhteydessä on kuvattu myös kampurajalkaisuutta.
Claes–Jensenin oireyhtymään on joskus liittynyt epilepsiaa. Keskushermoston toimintahäiriö saattaa heikentää näköaistia. Silmät saattavat sijaita poikkeuksellisen syvällä päässä ja karsastaa. Pojilla sukupuolielimet voivat olla tavallista pienemmät ja kivekset laskeutumattomat. Käytöksen erityispiirteistä on kuvattu autismin kirjon häiriölle tyypillistä oireilua, tunnesäätelyn ongelmia, aggressiivisuustaipumusta, levottomuutta, ahdistuneisuutta ja ADHD. Erilaisia univaikeuksia voi myös kuulua oirekuvaan. Muihin Claes–Jensenin oireyhtymän piirteisiin ovat kuuluneet ummetus ja infektioalttius.
Claes–Jensenin oireyhtymän on arvioitu kattavan 2,8–3,3 % kaikista X-kytkeytyneistä kehitysvammaoireyhtymistä. Osalla potilaista oireyhtymä johtuu sporadisesta uudesta mutaatiosta. Diagnoosi voidaan asettaa kliinisen kuvan ja geenitestin pohjalta. Parannuskeinoa ei ole vaan hoito on oireenmukainen. Elinajanodote on monilla normaali, mutta jos epilepsia on vaikeahoitoinen, elinajanodote voi lyhentyä. Ensimmäisinä Claes–Jensenin oireyhtymän kuvasivat Stephan Claes vuonna 2000 ja Lars Riff Jensen 2005.
Erica (kappale)

| ”Erica” Nukkekoti |
| --- | --- | --- |

Singlen tiedot
 Äänitetty : Studio Sunset
 Julkaistu: 1997
 Formaatti: CDS
 Tyylilaji: punk rock
 Kesto: 02.20
 Levy-yhtiö: Kråklund
Nukkekodin muut singlet
|   | ”Erica” 1997 | ”Mitä mä tein?” 1999 |
Erica on punkyhtye Nukkekodin single, joka julkaistiin vuonna 1997 levymerkillä Kråklund Records.
Kappaleet

Erica – 2.20
Mustaa lunta – 2.15
Kokoonpano

Severi – laulu, kitara
Haba – kitara
Kaide – bassokitara
Joni – rummut
+
Tuomo Vähä-Pesola – äänittäjä
Ctenospondylus

| Ctenospondylus |
| --- | --- |
 Ctenospondylus casei
 Permikausi  Cisural 295 - 279 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Kladi::  Eupelycosauria
Kladi::  Sphenacodontia
Heimo::  †Sphenacodontidae
Suku::  †Ctenospondylus  Romer, 1936
Lajit
 †C. casei Romer, 1936  †C. ninevehensis Berman, 1978 
Infobox OKNimi-testi OK: 
Ctenospondylus on sukupuuttoon kuollut synapsidisuku. Se kuuluu heimoon Sphenacodontidae ja eli varhaisen permikauden aikana. Sukuun luetaan kaksi lajia: Ctenospondylus casei ja Ctenospondylus ninevehensis. Ctenospondylus oli lihansyöjä.
Fylogenia

Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):
C. casei
Contact Forum

Contact Forum on Suomen suurin ja vanhin yksipäiväinen rekrytointitapahtuma korkeakouluopiskelijoille ja valmistuneille. Kuuden opiskelijajärjestön omistama CF-opiskelijamessut Oy on järjestänyt messut vuodesta 1986 alkaen.
Messuilla on vuonna 2019 noin 120 näytteilleasettajaa. Messut järjestetään Helsingin Messukeskuksessa. Aikaisemmin messut on järjestetty Kaapelitehtaalla.
Tapahtuma kokoaa yhteen eri alojen opiskelijoita, yrityksiä ja järjestöjä. Messuilla yritykset ja järjestöt pääsevät rekrytoimaan korkeakouluopiskelijoita ja nostamaan työnantajaprofiiliaan opiskelijoiden keskuudessa. Opiskelijat ja vastavalmistuneet voivat messuilla tutustua yritysten ja järjestöjen tarjoamiin uramahdollisuuksiin. Lisäksi kävijät voivat muun muassa osallistua CV-klinikkaan ja kuunnella ajankohtaisia puhujia.
Aiheesta muualla

Contact Forumin verkkosivut
Contact Forum Facebookissa
Eväpalmut

| Eväpalmut |
| --- | --- |
 malesianeväpalmu (Caryota urens)
Tieteellinen luokittelu
Domeeni::  Aitotumaiset, Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Arecales
Heimo::  Palmukasvit Arecaceae
Suku::  Eväpalmut Caryota  L.
Katso myös
   Eväpalmut Wikispeciesissä   Eväpalmut Commonsissa 
Infobox OKNimi-testi OK: 
Eväpalmut (Caryota) on kasvisuku, joka kuuluu palmukasvien heimoon. Siihen kuuluu 14 lajia. Eväpalmut ovat Aasian ja Tyynenmeren alueen palmuja. Eväpalmut ovat semelparisia ja kuolevat kannettuaan hedelmää. Muista palmuista poiketen eväpalmujen lehdet ovat toistamiseen parilehdykkäiset eli parilehdykkäisen lehden lehdykät ovat myös itsessään parilehdykkäisiä.
Tuntomerkit

Eväpalmut ovat yksikotisia puumaisia tai pensasmaisia palmuja. Varsia voi olla vain yksi tai useampia. Varsia peittävät lehtiarvet. Kunkin varren latvassa on 4–20 toistamiseen parilehdykkäistä päätölehdykällistä lehteä. Yksittäiset lehdykät ovat kolmiomaisia. Kukat kasvavat monihaaraisissa kukinnoissa, joiden haaroissa on päädyssä emikukka ja sivuilla kaksi hedekukkaa. Hedelmät ovat luumarjoja, joissa on 1–2 siementä. Eväpalmut ovat semelparisia eli monokarppisia ja kuolevat ensimmäisestä ja ainoasta kukinnastaan seuraavien hedelmien kypsyttyä.
Levinneisyys

Eväpalmuja kasvaa Intiasta Kaakkois-Aasiaan ja Tyynellemerelle.
Lajit

Eväpalmuihin kuuluu 14 lajia.
Caryota albertii
Caryota angustifolia
Caryota cumingii
Caryota kiriwongensis
Caryota maxima
burmaneväpalmu (Caryota mitis)
Caryota monostachya
isoeväpalmu (Caryota no)
Caryota obtusa
Caryota ophiopellis
Caryota rumphiana
Caryota sympetala
malesianeväpalmu (Caryota urens)
Caryota zebrina
Eväpalmujen lehdet jakaantuvat parillisiin lehdyköihin, jotka itsessään jakaantuvat parillisiin lehdyköihin. Kuvan etualalla on vain yksi suuri lehti.
Darkness

Wikisanakirjassa on tähän liittyvä sananselitys: .
Darkness tai The Darkness voi tarkoittaa ainakin seuraavia:
Darkness, Hell-Born-yhtyeen albumi vuodelta 2008
Darkness – pimeys, Jaume Balaguerón ohjaama elokuva vuodelta 2002
The Darkness, brittiläinen glam rock -yhtye
The Darkness, Dawn of Solacen albumi vuodelta 2006
The Darkness , videopeli
The Darkness II, pelin jatko-osa.
Darkness, Stitched Up Heartin albumi vuodelta 2020
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Darkness”, voi hakea sivunnimihaulla, laajalla sivunnimihaulla tai tekstihaulla.
Ext2

Ext2 eli ext2fs on Linuxille suunniteltu tiedostojärjestelmä, joka julkaistiin 1993 ja joka on ensimmäisen tiedostojärjestelmän toinen laajennos. Sitä käytettiin pitkään Linuxin oletustiedostojärjestelmänä. Se järjestää ja tallentaa dataa datablokkeihin. 
Ext2:n seuraaja on journalointia tukeva ext3. Journaloinnin puutteen vuoksi ext2:n käyttö ei nykyisin kannata kuin erityisistä syistä.